Kancerogeni teški metali otkriveni u ambalaži za hranu iz Srbije

Enormno visok udjel teških metala otkriven je u ambalaži za hranu porijeklom iz Srbije.

Kako upravo javljaju iz europskog sustava za sigurnost hrane, na hrvatskoj granici zaustavljena je pošiljka poklopaca za kantice koje se koriste kao ambalaža za hranu.

Sanitarnom kontrolom u njima je pronađen visok udjel olova i kadmija. Olova je bilo 0,74 mg/kg, a kadmija 0,026 mg/kg. Nije dopušten ni najmanji udjel.

Teški metali iznimno su štetni za zdravlje ljudi te jako kancerogeni, pa je Državni inspektorat RH odmah naložio uništavanje toksičnih materijala koji mogu doći u kontakt s hranom. Tko je uvoznik poklopaca, nije poznato.

Kadmij u namirnice može migrirati iz umjetnih gnojiva, a može se pronaći u lignjama, školjkama, duhanskom dimu. Povećane količine kadmija talože se u bubrezima i vremenom dolazi do njihova oštećenja.

Olovo u hranu dospijeva iz zagađenog okoliša, ali i nekvalitetnih metalnih konzervi. Unos olova u organizam putem hrane je velik, upozoravaju znanstvenici.

Objava Kancerogeni teški metali otkriveni u ambalaži za hranu iz Srbije pojavila se prvi puta na Danica.hr.