U voću iz Moldavije otkrivena visoka razina kancerogenog teškog metala

U voću iz Moldavije hrvatski su inspektori otkrili visoke razine teškog metala, izvijestio je u četvrtak europski sustav za sigurnost hrane.

Kako javljaju, otkriven je kadmij u marelicama iz Moldavije. Srećom, sve se dogodilo prilikom analize uzorka na granici, pa je odmah naloženo uništenje cijele pošiljke.

U uzorku marelica ustanovljeno je 0,040 mg/kg teškog metala kadmija. Olovo i kadmij su kancerogeni i iznimno štetni ako se konzumiraju u hrani, pogotovo u dužem razdoblju.

Kadmij u voće i povrće, primjerice, može migrirati iz umjetnih gnojiva, a nalazi se i u školjkama i lignjama. Kadmij se taloži u bubrezima i s vremenom dolazi do njihova oštećenja.

U Hrvatskoj su već zabilježeni slučajevi povlačenja hrane s tržišta zbog utvrđenih visokih razina kadmija i olova. Proteklih godina zbog kadmija su povučene rajčice, školjke i dagnje.

Objava U voću iz Moldavije otkrivena visoka razina kancerogenog teškog metala pojavila se prvi puta na Danica.hr.